stanford-oval/wikipedia huggingface dataset:
เพลงชาติสาธารณรัฐสังคมนิยมโซเวียตยูเครน
บทร้อง > คำแปล

| บทร้อง พ> ศ. 2492 (ฉบับสตาร์ลิน) | บทร้อง พ> ศ. 2520 (ฉบับแก้ไข) |  |
| --- | --- | --- |
| จงอยู่ยืนนานเถิด ยูเครนอันงดงามและทรงพลัง  เธอจะพบแต่ความสุขในสหภาพโซเวียต  ความเสมอภาคท่ามกลางความเสมอภาค อิสรภาพท่ามกลางอิสรภาพ  ภายใต้แสงตะวันฉายแห่งอิสรภาพ เธอจะเบ่งบานดั่งบุษบา    ท่อนประสานเสียง:  จงเจริญเถิดสหภาพโซเวียต จงเจริญ!  จงเจริญเถิดมาตุภูมิแห่งประชาภราดร!  จงมีชีวียูเครน รัฐแห่งโซเวียต  สู่ประเทศชาติที่รวมกันอีกครั้งชั่วนิรันดร์!    ตลอดการทำยุทธ์เพื่อชะตาของประชาชน  ประชาชาวรัสเซียคือมิตรและภราดร  และเลนินส่องทางชี้ให้เราสู่อิสรภาพ  และสตาลินชี้นำเราสู่แสงสว่างอันสูงส่ง    ท่อนประสานเสียง:    เราจะกำจัดศัตรูที่รุกรานเราไปให้หมด  ด้วยดาบอันศักดิ์สิทธ์แห่งความกริ้วแห่งปวงประชา  ภายใต้ธงสหภาพโซเวียตที่เราจงรักภักดี  และในโลกแห่งคอมมิวนิสต์ เราจะเดินไปอย่างผ่าเผย    ท่อนประสานเสียง: |  จงอยู่ยืนนานเถิด ยูเครนอันงดงามและทรงพลัง  เธอจะพบแต่ความสุขในสหภาพโซเวียต  ความเสมอภาคท่ามกลางความเสมอภาค อิสรภาพท่ามกลางอิสรภาพ  ภายใต้แสงตะวันฉายแห่งอิสรภาพ เธอจะเบ่งบานดั่งบุษบา    ท่อนประสานเสียง:  จงเจริญเถิดสหภาพโซเวียต จงเจริญ!  จงเจริญเถิดมาตุภูมิในความเป็นนิรันดร์!  จงมีชีวียูเครน รัฐแห่งโซเวียต  ในสังคมอันกลมเกลียวแห่งพี่น้องประชาชน!    ตลอดการทำยุทธ์เพื่อชะตาของประชาชน  ประชาชาวรัสเซียคือมิตรและภราดร  เลนินชี้นำเราในการรบแห่งชัยชนะ (การปฏิวัติตุลาคม)  ภายใต้ธงตุลาคมสู่แสงสว่างอันสูงส่ง    ท่อนประสานเสียง:    เราจะให้แผ่นดินมีเกียรติยศด้วยกรรมกร  เห็นพ้องในความจริงแห่งความคิดอมตะ  ในโลกแห่งคอมมิวนิสต์คืออนาคตอันยิ่งใหญ่  พรรคของเลนินนำเราอย่างชาญฉลาด    ท่อนประสานเสียง: |  |
สื่อ

เพลงชาติสาธารณรัฐสังคมนิยมโซเวียตยูเครน (ขับร้อง)
บรรเลงและขับร้องโดยคณะประสานเสียงบอลชอยส์เธียร์เตอร์ บันทึกเสียงในช่วง ค.ศ. 1977
ดูเพิ่ม

เชเนวเมร์ลาอูครายีนา
เพลงชาติสหภาพโซเวียต
แหล่งข้อมูลอื่น

MIDI file เก็บถาวร 2012-01-07 ที่ เวย์แบ็กแมชชีน
เพลงชาติสาธารณรัฐสังคมนิยมโซเวียตยูเครน (ขับร้อง)
Lyrics เพลงชาติสาธารณรัฐสังคมนิยมโซเวียตยูเครน - nationalanthems.info เก็บถาวร 2009-01-06 ที่ เวย์แบ็กแมชชีน
สกอร์เพลงชาติสาธารณรัฐสังคมนิยมโซเวียตยูเครน
| ด ค กเพลงชาติสหภาพโซเวียตและสาธารณรัฐโซเวียตต่าง ๆ |
| --- | --- | --- |
| ทางการ |  แองเตอร์นาซิอองนาล (1922–1944)  เพลงชาติสหภาพโซเวียต (1944–1991)  |  |
| สาธารณรัฐของสหภาพโซเวียต |  อาร์เมเนีย  อาเซอร์ไบจาน  เบียโลรัสเซีย  เอสโตเนีย  จอร์เจีย  คาซัคสถาน  เคอร์กิเซีย  ลัตเวีย  ลิทัวเนีย  มอลเดเวีย  รัสเซีย  ทาจิกิสถาน  เติร์กเมนิสถาน  ยูเครน  อุซเบกิสถาน  |  |
| สาธารณรัฐโซเวียตอายุสั้น |  คารีโล-ฟินนิช (2483-2499)  |  |
การรถไฟรัสเซีย

| --- | --- |

รถไฟความเร็วสูงที่ใช้ระบบซีเมนส์ เดซิโร
ภาพรวม
สํานักงานใหญ่: Novaya Basmanaya 2 มอสโก
สัญลักษณ์: RZhD, RZD
ที่ตั้ง:  รัสเซีย
วันที่ให้บริการ: ค.ศ. 1992–
ข้อมูลเทคนิค
ช่วงกว้างราง: 1,520 mm (4 ft 11 27⁄32 in)
ระบบการจ่ายไฟฟ้า: 3 kV DC, 25 kV AC Main
ความยาว: 86,000 km (53,000 mi)
อื่น ๆ
เว็บไซต์: Russian Railways
| --- | --- |

ประเภท: รัฐวิสาหกิจ
อุตสาหกรรม: การขนส่งระบบราง
ก่อตั้ง: ค.ศ. 2003
สำนักงานใหญ่: มอสโก, รัสเซีย
พื้นที่ให้บริการ:  รัสเซีย
บุคลากรหลัก: วลาดิเมียร์ ยากูนิน
รายได้:  RUB1,481 billion (2011) RUB  1,356 billion (2010)
รายได้จากการดำเนินงาน:  RUB 121 billion (2011) RUB 218 billion (2010)
รายได้สุทธิ:  RUB 183 billion (2011) RUB 208 billion (2010)
สินทรัพย์:  RUB 3,186 billion (2011) RUB 2,555 billion (2010)
เจ้าของ: รัฐบาลรัสเซีย
พนักงาน: 942,808 คน
บริษัทในเครือ: OJSC Federal Passenger Company TransContainer (51%) Freight One (51%)
เว็บไซต์: www.rzd.ru 
เชิงอรรถ / อ้างอิง 
การรถไฟรัสเซีย (JSC RZD; รัสเซีย: Российские железные дороги (РЖД)  tr. Rossiyskie zheleznye dorogi (RZhD)) เป็นบริษัทรถไฟในประเทศรัสเซีย เป็นหนึ่งในบริษัทรางที่ใหญ่ที่สุดในโลก ก่อตั้งวันที่ 18 กันยายน ค.ศ. 2003 ชื่อเต็มคือ Open Joint Stock Company Russian Railways with headquarters in Moscow at Novaya Basmannaya str., 2. ประธานบริษัทชื่อว่า วลาดิเมียร์ ยากูนิน ดำรงตำแหน่งตั้งแต่ 14 มิถุนายน ค.ศ. 2005
แหล่งข้อมูลอื่น

(อังกฤษ) (รัสเซีย) Russian Railways Official Site เก็บถาวร 2011-04-14 ที่ เวย์แบ็กแมชชีน
"Steam and the Railways of Sakhalin Island"
Russian Railway in 1935
"A site about railways in C.I.S. and Baltics". เก็บจากแหล่งเดิมเมื่อ 2012-12-04. สืบค้นเมื่อ 2014-03-04.
Rail Fan Europe
Railroad Transport in Russia (Russian Wikipedia) (รัสเซีย)
Railroad Transport in the Soviet Union (Russian Wikipedia) (รัสเซีย)
"Rail map of former Soviet Union". เก็บจากแหล่งเดิมเมื่อ 2013-01-04. สืบค้นเมื่อ 2014-03-04.  Shows electrification status and also many Industrial railroads.
Financial Information เก็บถาวร 2013-03-10 ที่ เวย์แบ็กแมชชีน
คณะกรรมการสถานการณ์ฉุกเฉินแห่งรัฐ

| --- | --- |
Государственный комитет по черезвычайному положению
ก่อตั้ง: 19 สิงหาคม 1991
ล่มสลาย: 22 สิงหาคม 1991
ประเภท: ประกาศตัวเอง รัฐบาลชั่วคราว
สถานะตามกฎหมาย: ลบล้างโดย สหพันธรัฐรัสเซีย และ สหภาพโซเวียต
วัตถุประสงค์: ยับยั้งการลงนามในสนธิสัญญาสหภาพใหม่, ควบคุมสถานการณ์ฉุกเฉินแผน 6 เดือน
สํานักงานใหญ่: เครมลินแห่งมอสโก, สหพันธรัฐรัสเซีย, สหภาพโซเวียต
ที่ตั้ง: มอสโก, สหพันธรัฐรัสเซีย
ภูมิภาคที่รับผิดชอบ : สหภาพโซเวียต
ภาษาทางการ : รัสเซีย
ประธาน: เกนนาดี ยานาเยฟ
สังกัด: พรรคคอมมิวนิสต์แห่งสหภาพโซเวียต คณะกรรมการความมั่นคงแห่งรัฐ กองทัพโซเวียต กระทรวงกิจการภายใน
คณะกรรมการสถานการณ์ฉุกเฉินแห่งรัฐ (รัสเซีย: Государственный комитет по чрезвычайному положению, ГКЧП; อังกฤษ: State Committee on the State of Emergency) หรือ "แก๊งแปด" เป็นกลุ่มข้าราชการระดับสูงแปดคนในรัฐบาลโซเวียต พรรคคอมมิวนิสต์และเคจีบีผู้พยายามรัฐประหารต่อมีฮาอิล กอร์บาชอฟเมื่อวันที่ 18 สิงหาคม 1991 ภายในสองวัน ความพยายามนั้นล้มเหลว
กองทัพอากาศรัสเซีย

| กองทัพอากาศรัสเซีย |
| --- | --- |
Военно-воздушные силы России Voenno-vozdushnye sily Rossii
ตราสัญลักษณ์กองทัพอากาศรัสเซีย
ประจำการ: ค.ศ. 1912 1992 (รูปแบบปัจจุบัน)
ประเทศ:  รัสเซีย
รูปแบบ: กองทัพอากาศ
บทบาท: สงครามทางอากาศ
ขึ้นกับ: กองทัพอากาศและอวกาศรัสเซีย
กองบัญชาการ: มอสโก
เพลงหน่วย: รัสเซีย: Авиамарш   "Air March" 
วันสถาปนา: 12 สิงหาคม
ปฏิบัติการสำคัญ: สงครามเชชเนียครั้งที่หนึ่ง สงครามดาเกสถาน วิกฤติติมอร์ตะวันออก พ.ศ. 2542 สงครามเชชเนียครั้งที่สอง สงครามรัสเซีย-จอร์เจีย การผนวกไครเมีย สงครามกลางเมืองซีเรีย สงครามรัสเซีย-ยูเครน พ.ศ. 2565
เว็บไซต์: structure.mil.ru/structure/forces/air.htm 
ผู้บังคับบัญชา
ผู้บัญชาการกองกำลังป้องกันภัยรัสเซีย:  ประธานาธิบดี วลาดีมีร์ ปูติน
ผู้บัญชาการกองทัพอากาศและอวกาศ:  พลเอก เซอร์เกย์ ซูโรวิกิน
ผู้บัญชาการกองทัพอากาศรัสเซีย:  พลโท เซอร์เกย์ โดรนอฟ [ru]
เครื่องหมายสังกัด
ธง: 
Roundel: 
Roundel (1992–2010): 
Patch: 
ตรากลาง: 
เครื่องราชอิสริยาภรณ์: 
Aircraft flown
Attack: Su-25SM, Su-24M, Su-34
เครื่องบินทิ้งระเบิด: MiG-31K, Tu-22M3, Tu-95, Tu-160
การสงครามอิเล็กทรอนิกส์: A-50/A-50U, Il-22PP, Il-80
Fighter: MiG-29, MiG-35, Su-27, Su-30, Su-35, Su-57
เฮลิคอปเตอร์: Ka-60, Mi-8, Mi-17, Mi-26
Attack helicopter: Mi-24/Mi-35M, Mi-28N, Ka-50, Ka-52
Interceptor: MiG-31
Trainer: Aero L-39 Albatros, Yak-130
Transport: Il-62, Il-76, Il-86, Il-112, An-26, An-124, An-140, An-148, An-22
Tanker: Il-78
กองทัพอากาศรัสเซีย (อังกฤษ: Russian Air Force; รัสเซีย: Военно-воздушные силы России, อักษรโรมัน: Voenno-vozdushnye sily Rossii, VVS) เป็นกองกำลังหนึ่งของกองทัพอากาศและอวกาศรัสเซีย ซึ่งก่อตั้งขึ้นเมื่อวันที่ 1 สิงหาคม ค.ศ. 2015 ด้วยการควบรวมของกองทัพอากาศรัสเซียและกองกำลังป้องกันภัยทางอากาศและอวกาศรัสเซีย กองทัพอากาศรัสเซียสมัยใหม่ก่อตั้งขึ้นเมื่อวันที่ 7 พฤษภาคม พ.ศ. 2535 ภายหลังการก่อตั้งกระทรวงกลาโหมของบอริส เยลต์ซิน อย่างไรก็ตาม กองทัพอากาศของสหพันธรัฐรัสเซียสามารถสืบทอดมรดกและขนบธรรมเนียมย้อนกลับไปสู่กองทัพอากาศจักรวรรดิรัสเซีย (ค.ศ. 1912–1917) และกองทัพอากาศโซเวียต (ค.ศ. 1918–1991)
กองทัพอากาศรัสเซียมีกองบินอิสระของตนเองคือ การบินนาวีรัสเซีย ซึ่งเป็นอดีตสหภาพโซเวียต Aviatsiya Voenno-morskogo Flota (ตามชื่อ "การบินของกองเรือทหาร - กองเรือทะเล") หรือ AVMF
คณะกรรมาธิการเพื่อการปลดปล่อยประชาชนรัสเซีย

| คณะกรรมาธิการเพื่อการปลดปล่อยประชาชนรัสเซีย |
| --- | --- |
  KONR flag and KONR shoulder sleeve insignia
ประจำการ: 14 November 1944 – 14 February 1946  (officially)
ประเทศ: สหภาพโซเวียต
ขึ้นต่อ:  ไรช์เยอรมัน  ขบวนการปลดปล่อยรัสเซีย
เหล่า:  Russian Liberation Army
กองบัญชาการ: เบอร์ลิน, เยอรมนี  (ถึงปี 1945) Karlovy Vary, โบฮีเมียและมอเรเวีย  (ตั้งแต่ปี 1945)
สมญา: วลาซอฟซืย (Власовцы)
เพลงหน่วย: We Go on the Wide Fields (Мы идём широкими полями)
ปฏิบัติการสำคัญ: สงครามโลกครั้งที่สอง มหาสงครามของผู้รักชาติ 
ผู้บังคับบัญชา
ผบ. สำคัญ: อันเดรย์ วลาซอฟ Mikhail Meandrov  (interum chairman of presidium)
คณะกรรมาธิการเพื่อการปลดปล่อยประชาชนรัสเซีย (รัสเซีย: Комитет освобождения народов России, Komitet osvobozhdeniya narodov Rossii, abbreviated as รัสเซีย: КОНР, KONR) เป็นคณะกรรมาธิการที่ประกอบไปด้วยทหารและพลเรือนที่ต่อต้านคอมมิวนิสต์จากดินแดนสหภาพโซเวียต (ส่วนใหญ่เป็นชาวรัสเซีย) ได้ก่อตั้งขึ้นด้วยได้รับการอนุมัติและได้รับการสนับสนุนจากนาซีเยอรมนีเมื่อวันที่ 14 พฤศจิกายน ค.ศ. 1944 ในกรุงปรากภายใต้การควบคุมของเยอรมัน (ด้วยความตั้งใจที่ได้เลือกที่แห่งนี้เพราะเป็นเมืองของชาวสลาฟที่ยังไม่ได้อยู่ภายใต้การปกครองของโซเวียต)
เป้าหมายที่คณะกรรมาธิการได้กำหนดเอาไว้ ได้แก่
"การล้มล้างการปกครองเผด็จการของสตาลิน, การปลดปล่อยประชาชนรัสเซียจากระบบบอลเชวิค, และการฟื้นฟูของสิทธิ์นั้นแก่ประชาชนรัสเซียซึ่งพวกเขาได้ต่อสู้และมีชัยชนะในการปฏิวัติ ปี ค.ศ. 1917"ของประชาชน
"การยุติของสงคราม และทำสนธิสัญญาสันติภาพอันทรงเกียรติกับเยอรมนี"
"การสร้างของระบบการเมืองของประชาชนเสรีใหม่โดยปราศจากบอลเชวิคและผู้เอารัดเอาเปรียบ"
กองทัพอากาศและอวกาศรัสเซีย

| กองทัพอากาศและอวกาศรัสเซีย |
| --- | --- |
Воздушно-космические силы Vozdushno-kosmicheskiye sily
ตราสัญลักษณ์กองทัพอากาศและอวกาศรัสเซีย
ประจำการ: 1 สิงหาคม 2015; 9 ปีก่อน (2015-08-01)
ประเทศ:  รัสเซีย
รูปแบบ: กองทัพอากาศ และ กองทัพอวกาศ
บทบาท: สงครามทางอากาศ   สงครามอวกาศ   การป้องกันขีปนาวุธ
กำลังรบ: ประจำการ 165,000 นาย (2020)
ขึ้นกับ:  กองทัพรัสเซีย
กองบัญชาการ: มอสโก
ผู้อุปถัมภ์: นักบุญเอลียาห์ผู้เผยพระวจนะ
สีหน่วย:     น้ำเงิน, ทอง, เทา
เพลงหน่วย: "Air March" (รัสเซีย: "Авиамарш") (อดีตเพลงมาร์ชอย่างเป็นทางการของกองทัพอากาศ) "14 Minutes Until Launch" (รัสเซีย: "14 минут до старта") (เพลงมาร์ชอย่างเป็นทางการของกองทัพอวกาศ)
วันสถาปนา: วันกองทัพอากาศ  (12 สิงหาคม)
ปฏิบัติการสำคัญ: การแทรกแซงในสงครามกลางเมืองซีเรีย การรุกรานยูเครนของรัสเซีย พ.ศ. 2565
ผู้บังคับบัญชา
ผู้บัญชาการทหาร: พลเอก เซอร์เกย์ ซูโรวิกิน
รองผู้บัญชาการสูงสุด: พลโทวิคเตอร์ อัฟซาลอฟ
รองผู้บัญชาการ: พลโท อันเดรย์ ยูดิน [ru]
ผบ. สำคัญ: พลเอกอาวุโส วิคเตอร์ บอนดาเรฟ
เครื่องหมายสังกัด
ธง: 
Roundel: 
Patch: 
สัญลักษณ์กลาง: 
เครื่องราชอิสริยาภรณ์: 
กองทัพอากาศและอวกาศรัสเซีย (อังกฤษ: Russian Aerospace Forces หรือ Russian Air and Space Forces; รัสเซีย: Воздушно-космические силы, อักษรโรมัน: Vozdushno-kosmicheskiye sily) หรือ VKS (รัสเซีย: ВКС) ประกอบด้วยกองกำลังอากาศและอวกาศของกองทัพรัสเซีย รัสเซียได้จัดตั้งวีเคเอสเป็นกองกำลังใหม่ของกองทัพในวันที่ 1 สิงหาคม ค.ศ. 2015 โดยการรวมกองทัพอากาศรัสเซีย (VVS) และกองกำลังป้องกันภัยทางอากาศและอวกาศ (VVKO) - ตามคำแนะนำของกระทรวงกลาโหม กองทัพอากาศและอวกาศรัสเซียมีกองบัญชาการอยู่ในมอสโก เซียร์เกย์ ชอยกู รัฐมนตรีกระทรวงกลาโหมรัสเซียอธิบายการควบรวมกิจการว่าเป็นการปรับปรุงประสิทธิภาพและการสนับสนุนด้านลอจิสติกส์
องค์กร > กองกำลังย่อย

ตามรายงานของเจนอินฟอร์เมชั่นกรุ้ป ด้วยการควบรวมของกองทัพอากาศรัสเซียและกองกำลังป้องกันภัยทางอากาศและอวกาศรัสเซีย กองทัพอากาศและอวกาศรัสเซียชุดใหม่ประกอบด้วยสามกองกำลังย่อย ได้แก่
กองทัพอากาศ
กองกำลังป้องกันภัยทางอากาศและขีปนาวุธ [ru]
กองทัพอวกาศ
แหล่งข้อมูลอื่น

Russian Aerospace Forces official site (อังกฤษ)
กรีโกรี ซีโนเวียฟ

| กรีโกรี ซีโนเวียฟ |
| --- | --- |
Григорий Зиновьев
ซีโนเวียฟ เมื่อ ค.ศ. 1920

ประธานคอมมิวนิสต์สากล
ดำรงตำแหน่ง 2 มีนาคม ค.ศ. 1919 – 22 พฤศจิกายน ค.ศ. 1926
ก่อนหน้า: สถาปนาตำแหน่ง
ถัดไป: นีโคไล บูฮาริน
ประธานสภาโซเวียตเปโตรกราด
ดำรงตำแหน่ง 13 ธันวาคม ค.ศ. 1917 – 26 มีนาคม ค.ศ. 1926
ก่อนหน้า: เลออน ทรอตสกี
ถัดไป: ยกเลิกตำแหน่ง
 
ข้อมูลส่วนบุคคล
เกิด: ออฟเซย์-เกียร์ชอน อะโรโนวิช ราโดมึสล์สกี 23 กันยายน ค.ศ. 1883(1883-09-23) เยลีซาเวตกราด จักรวรรดิรัสเซีย (ปัจจุบันคือกรอปึวนึตสกึย ประเทศยูเครน)
เสียชีวิต: 25 สิงหาคม ค.ศ. 1936(1936-08-25) (52 ปี) มอสโก รัสเซียโซเวียต สหภาพโซเวียต
สาเหตุการเสียชีวิต: การประหารชีวิตด้วยการยิง
เชื้อชาติ: รัสเซีย (ค.ศ. 1883–1936)  โซเวียต (ค.ศ. 1917–1936)
พรรคการเมือง: พรรคแรงงานสังคมประชาธิปไตยรัสเซีย (ค.ศ. 1901–1903)  พรรคแรงงานสังคมประชาธิปไตยรัสเซีย (บอลเชวิค) (ค.ศ. 1903–1918)  พรรคคอมมิวนิสต์รัสเซีย (บอลเชวิค) (ค.ศ. 1918–1927, ค.ศ. 1928–1932, ค.ศ. 1933–1934)

กรีโกรี เยฟเซเยวิช ซีโนเวียฟ (นามแรกเกิด ออฟเซย์-เกียร์ชอน อะโรโนวิช ราโดมึสล์สกี; 23 กันยายน [ตามปฎิทินเก่า: 11 กันยายน] ค.ศ. 1883 – 25 สิงหาคม ค.ศ. 1936) เป็นนักปฏิวัติชาวรัสเซียและนักการเมืองโซเวียต สมาชิกบอลเชวิคเก่า และเป็นหนึ่งในผู้นำคนสำคัญที่บทบาทในช่วงต้นของสหภาพโซเวียต ซึ่งเขาดำรงตำแหน่งประธานองค์การคอมมิวนิสต์สากล (โคมินเทิร์น) ตั้งแต่ ค.ศ. 1919 ถึง ค.ศ. 1926
ซีโนเวียฟเกิดที่ดินแดนยูเครน (ณ ตอนนั้นยังคงเป็นส่วนหนึ่งของจักรวรรดิรัสเซีย) ในครอบครัวชาวยิว เขาเข้าร่วมพรรคแรงงานสังคมประชาธิปไตยรัสเซียใน ค.ศ. 1901 เมื่อพรรคเกิดการแตกแยกทางอุดมการณ์ใน ค.ศ. 1903 เขาได้สนับสนุนฝ่ายบอลเชวิคและกลายเป็นหนึ่งในผู้ร่วมงานที่ใกล้ชิดที่สุดของวลาดีมีร์ เลนิน เขาใช้เวลาช่วงการเนรเทศร่วมกับเลนินและเดินทางกลับรัสเซียภายหลังการปฏิวัติเดือนกุมภาพันธ์ใน ค.ศ. 1917 โดยก่อนหน้าที่จะเกิดการปฏิวัติเดือนตุลาคม ซีโนเวียฟและเลฟ คาเมเนฟ คัดค้านการยึดอํานาจโดยใช้กำลัง เป็นเหตุให้ตัวเขาเริ่มไม่ได้รับความไว้วางใจจากเลนิน ในช่วงการป่วยระยะสุดท้ายและภายหลังอสัญกรรมของเลนินใน ค.ศ. 1924 ซีโนเวียฟจึงเป็นพันธมิตรร่วมกับคาเมเนฟและโจเซฟ สตาลิน ในการต่อต้านเลออน ทรอตสกี อย่างไรก็ตาม พันธมิตรทั้งสามได้แตกสลายลงและใน ค.ศ. 1926 ซีโนเวียฟและคาเมเนฟจึงเข้าร่วมในแนวร่วมฝ่ายค้านของทรอตสกีเพื่อต่อต้านสตาลิน ซีโนเวียฟถูกขับออกจากพรรคใน ค.ศ. 1927 และต่อมาไม่นานเขาจึงได้รับการยอมรับอีกครั้งหลังจากยอมจํานนต่อสตาลิน
หลังจากการลอบสังหารเซียร์เกย์ คีรอฟ พันธมิตรที่ใกล้ชิดของสตาลินเมื่อ ค.ศ. 1934 ซีโนเวียฟถูกกล่าวหาว่าสมรู้ร่วมคิดในการลอบสังหาร จึงถูกตัดสินว่ามีความผิดและได้รับโทษจําคุกสิบปี ขณะถูกคุมขังในปี ค.ศ. 1936 ซีโนเวียฟถูกกล่าวหาว่าทรยศต่อสตาลินในระหว่างการกวาดล้างใหญ่ และทำให้เขาถูกตัดสินประหารชีวิตภายหลังการพิจารณาคดีในเดือนสิงหาคม ค.ศ. 1936
งานเขียน

Leggett, George (1986). The Cheka: Lenin's Political Police. New York: Oxford University Press. ISBN 0-19-822862-7.
Boi za Peterburg: Dve Rechi (The Fight for St. Petersburg: Two Speeches). With Leon Trotsky. St. Petersburg: Gosudarstvennoe Izdatel'stvo, 1920.
Leninizm: Vvedenie i izuchenie Leninizma (Leninism: Introduction to the Study of Leninism). Leningrad: Gosudarstvennoe Izdatel'stvo, 1925.
หนังสืออ่านเพิ่ม

Corney, Frederick C. (ed.), Trotsky's Challenge: The "Literary Discussion" of 1924 and the Fight for the Bolshevik Revolution. [2016] Chicago: Haymarket Books, 2017.
McDermott, Kevin, and Jeremy Agnew. The Comintern: a history of international communism from Lenin to Stalin (Macmillan International Higher Education, 1996).
แหล่งข้อมูลอื่น

"Zinoviev, Grigori" . Encyclopædia Britannica (12th ed.). 1922.
Grigory Zinoviev Archive, part of Marxists Internet Archive.
Anatol Lunacharsky on Zinoviev.
Leon Trotsky on Zinoviev and Lev Kamenev
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  อิตาลี  อิสราเอล  ฟินแลนด์  เบลเยียม  สหรัฐ  สวีเดน  ลัตเวีย  ญี่ปุ่น  เช็กเกีย  ออสเตรเลีย  เนเธอร์แลนด์  โปแลนด์  โปรตุเกส  นครรัฐวาติกัน 
วิชาการ:  CiNii 
ประชาชน:  Deutsche Biographie  Trove 
อื่น ๆ:  สารานุกรมของยูเครนสมัยใหม่  พจนานุกรมประวัติศาสตร์ของสวิสเซอร์แลนด์  SNAC  IdRef
กษัตริย์วัลเดมาร์ อัทแทร์ดักยึดเมืองวีสบีเพื่อเรียกค่าไถ่ ค.ศ. 1361

| กษัตริย์วัลเดมาร์ อัทแทร์ดักยึดเมืองวีสบีเพื่อเรียกค่าไถ่ ค> ศ. 1361 |
| --- | --- |

ศิลปิน: คาร์ล กุสตาฟ เฮลควิสท์
ปี: ค.ศ. 1882
สื่อ: ภาพวาดสีน้ำมัน
มิติ: 200 cm × 330 cm (79 นิ้ว × 130 นิ้ว)
สถานที่: นัตควูนอลมือเซยึม สตอกโฮล์ม
กษัตริย์วัลเดมาร์ อัทแทร์ดักยึดเมืองวีสบีเพื่อเรียกค่าไถ่ ค.ศ. 1361 (สวีดิช: Valdemar Atterdag brandskattar Visby) เป็นจิตรกรรมประวัติศาสตร์ ภาพวาดสีน้ำมัน โดยจิตรกรภาพประวัติศาสตร์ คาร์ล กุสตาฟ เฮลควิสท์ (1851-1890)
ภาพวาดแสดงให้เห็นถึงพระเจ้าวัลเดมาร์ที่ 4 แห่งเดนมาร์ก หรือ รู้จักในพระนามว่า "วัลเดมาร์ อัทแทร์ดัก" รวบรวมทรัพย์สมบัติของผู้คนในเมืองสมัยกลางที่ชื่อว่า วีสบี เกาะเกิตลันด์ ในฤดูร้อนปีค.ศ. 1361 หลังยุทธการที่วีสบี หากชาวเมืองไม่เติมทองคำ เงิน และทรัพย์สมบัติอื่น ๆ ลงในถังเบียร์ขนาดใหญ่ทั้งสามถัง กษัตริย์วัลเดมาร์จะทรงเผาเมืองทั้งเมืองให้ราบคาบ การเก็บภาษีประเภทนี้เรียกว่าภาษีเพลิง (สวีเดน: brandkattning)
กษัตริย์วัลเดมาร์ทรงประทับอยู่ทางด้านขวา บนบัลลังก์สีแดงยกสูงเบื้องหน้าโบสถ์นักบุญแคทเทอรีน และทรงทอดพระเนตรชาวเมืองวิ่งไปเติมให้ถังเต็ม ตรงกลางภาพจะเห็นตัวละครหลักๆ เช่น นายกเทศมนตรีและครอบครัวของเขา นายกเทศมนตรีกำหมัดแน่นด้วยความโกรธ และมองดูกษัตริย์เดนมาร์ก ในขณะที่ภรรยาของเขาเงยหน้าขึ้นมองท้องฟ้ามหันหน้าสู่พระเจ้า ภรรยารับบทเหมือนพระแม่มารีย์ และเธอมีน้ำตาไหลออกมาที่หางตา
รายละเอียดจากภาพวาด
ภาพวาดนี้วาดขึ้นที่มิวนิกในคริสต์ทศวรรษที่ 1880 ซึ่งจิตรกรอยู่ที่นั่น  ประมาณครึ่งสหัสวรรษหลังจากเหตุการณ์นี้เกิดขึ้นจริงในปีค.ศ. 1361 ดังนั้นจึงมีรายละเอียดที่ไม่ถูกต้องบางประการในภาพวาดนี้ แม้ว่าคาร์ล กุสตาฟ เฮลควิสท์ จะมีความทะเยอทะยานมากโดยพยายามสร้างภาพให้ตรงกับยุคนั้นก็ตาม ดังเช่นว่า มีสุนัขพันธุ์ดัคส์ฮุนท์อยู่ทางด้านซ้ายของถังเบียร์และมีบ้านเรือนสมัยกลางอยู่เบื้องหลัง สุนัขพันธุ์ดัคส์ฮุนท์ตัวแรกมีการผสมพันธุ์ในศตวรรษที่ 16 ไม่ใช่ในศตวรรษที่ 14 ดังนั้นจึงเป็นลักษณะเกิดผิดยุคสมัย บ้านเรือนเบื้องหลังนั้นไม่เคยมีลักษณะบ้านเรือนแบบนี้ในวีสบีมาก่อน เฮลควิสท์กลับเห็นบ้านแบบนี้มากมายในตอนที่เขาเดินทางทั่วเยอรมนีตอนเหนือ ภาพของแม่ตรงกลางภาพนั้นไม่คลุมผม ซึ่งผู้หญิงที่แต่งงานแล้วในศตวรรษที่ 14 มักจะคลุมผม
ภาพ กษัตริย์วัลเดมาร์ อัทแทร์ดักยึดเมืองวีสบีเพื่อเรียกค่าไถ่ ค.ศ. 1361 หรือ กษัตริย์วัลเดมาร์ อัทแทร์ดักเก็บภาษีจากเมืองวีสบี ค.ศ. 1361 ได้รับรางวัลเหรียญทองในกรุงเวียนนา ออสเตรีย ในปีค.ศ. 1882 และปัจจุบันเป็นของสะสมของนัตควูนอลมือเซยึม กรุงสตอกโฮล์ม สวีเดน
ชื่อภาษาสวีเดนดั้งเดิมของภาพวาดนี้คือ "Valdemar Atterdag brandskattar Visby den 27 juli 1361" และมีขนาด 201 ซม. × 327 ซม. (79.2″ × 128.8″)
กรีโกรี เปเรลมัน

| กริกอรี เพเรลมาน |
| --- | --- |
ภาพเดี่ยวภาพเดียวของเพเรลมานที่เผยแพร่ต่อสาธารณะ
เกิด:  (1966-06-13) 13 มิถุนายน ค.ศ. 1966 (58 ปี) เลนินกราด, โซเวียตรัสเซีย, สหภาพโซเวียต
พลเมือง: รัสเซีย
ศิษย์เก่า: มหาวิทยาลัยรัฐเลนินกราด
มีชื่อเสียงจาก: เรขาคณิตเรแมนเนียน และ ทอพอโลยีเรขาคณิต
รางวัล: ฟีลด์สมีดัล (2006), ปฏิเสธ มิลเลนเนียม ไพรซ์ (2010), ปฏิเสธ
อาชีพทางวิทยาศาสตร์
สาขา: นักคณิตศาสตร์
อาจารย์ที่ปรึกษาในระดับปริญญาเอก: เอ. อเล็กซานดรอฟ  ยูริ บูราโก
 
กริกอรี ยาคอฟเลวิช เพเรลมาน (รัสเซีย: риго́рий Я́ковлевич Перельма́н , อังกฤษ: Grigori Yakovlevich Perelman) หรือที่รู้จักในชื่อ "กริชา เพเรลมาน" เป็นนักคณิตศาสตร์ชาวรัสเซียผู้อุทิศตนให้กับเรขาคณิตแบบรีมันน์ (Riemannian geometry) และ ทอพอโลยีเชิงเรขาคณิต มีชื่อเสียงจากการพิสูจน์ปัญหา ข้อความคาดการณ์ของปวงกาเร ได้เป็นคนแรก เขาได้รับรางวัลฟีลด์สมีดัลในปี 2006 แต่เขาได้ปฏิเสธที่จะรับรางวัลนี้ และในวันที่ 1 กรกฎาคม ปี 2010 เพเรลมานตัดสินใจที่จะไม่รับรางวัลมิลเลนเนียม ไพรซ์
ปัจจุบัน เพเรลมานอาศัยอยู่กับมารดาซึ่งชรามากในเซนต์ปีเตอส์เบิร์ก เขาเป็นหนึ่งในนักคณิตศาสตร์ที่ไม่ชอบออกสื่อและหาตัวได้ยาก จึงมีข้อมูลเกี่ยวกับตัวเขาน้อยมาก
ประวัติและการศึกษา

กริกอรี เพเรลมาน เกิดเมื่อวันที่ 13 มิถุนายน ค.ศ. 1966 ที่เมืองเลนินกราด สหภาพโซเวียต (ปัจจุบันคือเมืองเซนต์ปีเตอส์เบิร์ก สหพันธรัฐรัสเซีย) เขาเข้ารับการศึกษาที่โรงเรียนมัธยมเลนินกราด 239 (ปัจจุบันคือตึกบรรยายเซนต์ปีเตอส์เบิร์ก 239) สถาบันคณิตศาสตร์และฟิสิกส์แนวหน้า ปี ค.ศ. 1982 เขาเป็นตัวแทนเข้าร่วมการแข่งขันคณิตศาสตร์โอลิมปิก ซึ่งเขาได้คะแนนเต็มและได้เหรียญทองกลับมายังบ้านเกิด  ปลายทศวรรษที่ 1980 เขาเข้าศึกษาต่อที่มหาวิทยาลัยรัฐเลนินกราด (มหาวิทยาลัยปีเตอร์สเบิร์กในปัจจุบัน) ในสาขาคณิตศาสตร์และกลศาสตร์ ได้ปริญญาปรัชญาดุษฎีบัณฑิตจากวิทยานิพนธ์เรื่อง "พื้นที่อานม้าในช่องว่างของยูคลิด (Saddle surfaces in Euclidean spaces)"
หลังจบการศึกษา เขาเริ่มทำงานในแผนกเลนินกราดที่สถาบันสเตคลอฟ วิทยาลัยวิทยาศาสตร์แห่งสหภาพโซเวียต โดยมีอเล็กซานเดอร์ อเล็กซานดรอฟ และยูริ บูราโก เป็นที่ปรึกษา ปี ค.ศ. 1992 เขาได้รับเชิญให้ไปทำงานที่สถาบันคอร์เรนท์แห่งมหาวิทยาลัยนิวยอร์ก และมหาวิทยาลัยสโตนี่บรู้คแห่งละภาคเรียน ที่สโตนี่บรู้ค เขาได้ศึกษาเกี่ยวกับความโค้งของริกกี้ (Ricci curvature) ค.ศ. 1993 เขาได้เข้าเป็นสมาชิกสมาคมมิลเลอร์เพื่อการวิจัยของมหาวิทยาลัยแคลิฟอร์เนียเป็นเวลา 2 ปี เมื่อหมดสมาชิกภาพในฤดูร้อนปี ค.ศ. 1995 เขาจึงกลับไปค้นคว้าวิจัยต่อที่สถาบันสเตคลอฟ
เพเรลมานมีน้องสาว 1 คนชื่อเอเลน่า เธอได้รับปริญญาปรัชญาดุษฎีบัณฑิตจากสถาบันวิทยาศาสตร์เวซแมนในอิสราเอล และทำงานทางด้านชีวสถิตศาสตร์ (Biostatics) ที่สถาบันแคโรไลน์สก้า กรุงสต็อกโฮล์ม ประเทศสวีเดน
นอกจากจะมีความสามารถทางด้านคณิตศาสตร์แล้ว เขายังเป็นนักไวโอลินที่ยอดเยี่ยม และเป็นนักเทเบิลเทนนิสที่เก่งกาจ
ผลงาน

นับตั้งแต่ฤดูใบไม้ร่วงปี 2002 เพเรลแมนเป็นที่รู้จักในฐานะผู้เชี่ยวชาญทฤษฎีบทเปรียบเทียบ (Comparison theorem) ของเรขาคณิตเรแมนเนียน และเป็นคนแรกที่สามารถพิสูจน์ว่า "การคาดการณ์ของปวงกาเร" นั้นเป็นจริง
ข้อความคาดการณ์ของปวงกาเร เป็นหนึ่งในปัญหาทางคณิตศาสตร์ที่มีชื่อเสียงแห่งศตวรรษ ถูกเสนอขึ้นโดย อ็องรี ปวงกาเร (Henri Poincaré) นักคณิตศาสตร์ชาวฝรั่งเศสเมื่อ ค.ศ. 1904 โดยให้นิยามว่า "ในโลกสามมิติ ห่วงใดๆ บนทรงกลมสามารถหดลงจนเหลือเป็นจุดได้" แต่ก็ไม่มีใครพิสูจน์ได้ว่าเป็นจริง เพราะปัญหานี้จะเป็นจริงก็ต่อเมื่ออยู่ในมิติที่สูงขึ้นไป แต่ในโลกสามมิติจะไม่สามารถทำได้
ปี ค.ศ. 1999 สถาบันคณิตศาสตร์เคลย์ (Clay Mathematics Institute) ได้ประกาศว่าจะให้รางวัล "มิลเลนเนียม ไพรซ์" เป็นเงินหนึ่งล้านดอลลาร์กับผู้ที่สามารถพิสูจน์ได้ว่าการคาดการณ์นี้เป็นจริง ถ้าหากปัญหานี้ได้รับการพิสูจน์ ก็จะเป็นความสำเร็จของวงการคณิตศาสตร์เลยทีเดียว
จนกระทั่งเดือนพฤศจิกายน ค.ศ. 2002 เพเรลมานก็สามารถพิสูจน์ได้ โดยใช้โปรแกรมของริชาร์ด แฮมิลตัน ที่อาศัยหลักการไหลของริกกี้ (Ricci flow) ในการพิสูจน์ โดยการสร้าง "ท่อ" (manifold) ที่ไม่มีขอบขึ้นมาอันหนึ่ง แล้วทำให้ท่อกลายเป็นแผ่นกลมแบนหลายแผ่นโดยมีเกลียวเชื่อมต่อกัน จากนั้นก็ตัดเกลียวออกจนได้ทรงกลมสามมิติหลายอัน สุดท้าย เขาก็สร้างท่อขึ้นมาอีกครั้งโดยเชื่อมต่อทรงกลมเหล่านั้นด้วยทรงกระบอกสามมิติ พบว่าห่วงบนทรงกลมสามมิตินั้นสามารถหดลงเป็นจุดได้โดยไม่ต้องหลุดออกมาจากพื้นผิว และท่อใดๆ ที่สามารถทำให้ห่วงบนตัวมันสามารถหดลงเป็นจุดได้คือทรงกลมสามมิติ
เพื่อความเข้าใจที่ง่ายขึ้น เพเรลมานได้อธิบายโดยอาศัยหลักการของฟองสบู่ เมื่อเป่าฟองสบู่เป็นรูปท่อ พื้นที่ของฟองสบู่จะน้อยลงกว่าตอนที่มันเป็นทรงกลม นั่นคือรูปร่างของท่อตามหลักการไหลของริกกี้ เข้าใจว่า ถ้าท่อของริกกี้นั้นบิดเบี้ยวจนเป็นทรงกลม ห่วงที่คล้องท่ออยู่นั้นจะหดลงเป็นจุด นักคณิตศาสตร์ทั่วโลกต้องใช้เวลาถึง 3 ปีถึงจะพิสูจน์ได้ว่าคำตอบของเพเรลมานนั้นเป็นจริง
รางวัลและการปฏิเสธการรับรางวัล

เดือนพฤษภาคม ปี 2006 คณะกรรมการเก้านักคณิตศาสตร์ได้มอบเหรียญ "ฟีลด์สมีดัล" ให้แก่เพเรลมาน ในฐานะที่เขาเป็นผู้ไขความลับของทฤษฎีปวงกาเรได้ ฟีลด์สมีดัลเป็นรางวัลที่มีค่าสูงสุดในวงการคณิตศาสตร์ ทุกๆ สี่ปีจะมีครั้งหนึ่ง และแต่ละครั้งก็จะมอบเพียงสองถึงสี่เหรียญเท่านั้น
เดือนมิถุนายน ปีเดียวกัน เซอร์จอห์น บอล ประธานสหพันธ์คณิตศาสตร์แห่งชาติ (IMU) ได้เดินทางไปยืนข้อเสนอให้กับเพเรลมาน ณ เมืองเซนต์ปีเตอส์เบิร์ก แต่เขาก็ปฏิเสธ สองสัปดาห์ต่อมาเพเรลมานออกมากล่าวว่า "เขาให้ผมมาสามตัวเลือก: ตกลงและมารับ, ตกลงแต่ไม่มารับ เดี๋ยวเราจะส่งเหรียญมาให้เอง, หรือไม่ตกลง ผมยืนกรานตั้งแต่ต้นว่าผมเลือกข้อสาม เพราะผมไม่เหมาะสมที่จะรับรางวัลนี้ ทุกคนรู้แล้วว่าผมพิสูจน์ได้ แต่จะเข้าใจหรือไม่ก็อีกเรื่องหนึ่ง" "ผมไม่สนใจเงินทองหรือชื่อเสียง ผมไม่อยากเป็นเหมือนสิงสาในสวนสัตว์ ผมไม่อยากเป็นวีรบุรุษโลกคณิตฯ ผมไม่อยากเป็นคนประสบความสำเร็จด้วยซ้ำ ผมไม่อยากให้ทุกคนมาสนอกสนใจผมเลย"
วันที่ 22 สิงหาคม เพเรลมานออกมาปฏิเสธอย่างเป็นทางการต่อหน้าสภานักคณิตศาสตร์นานาชาติ ณ กรุงมาดริด เขาไม่เข้ารับเหรียญรางวัล หรือแม้แต่เข้าร่วมพิธีด้วยซ้ำ ถือเป็นนักคณิตศาสตร์คนแรกที่ปฏิเสธฟีลด์สมีดัล
วันที่ 18 มกราคม ค.ศ. 2010 เขาได้รับรางวัลมิลเลนเนียม ไพรซ์ซึ่งมีมูลล่าหนึ่งล้านดอลลาร์ เนื่องจากมารดาของเขากำลังป่วยหนัก เขาจึงต้องตัดสินใจว่าจะรับรางวัลนี้เพื่อนำเงินไปรักษามารดา หรือยืนหยัดปฏิเสธ เทอเรนซ์ เต๋า พูดถึงเพเรลมานได้ให้สัมภาษณ์ในพิธีรับรางวัลฟีลด์สมีดัลว่า
| 0 | 1 | 2 |
| --- | --- | --- |
| “ | มิลเลนเนียม ไพรซ์ เป็นเหมือนปัญหาใหญ่ที่ตัดสินใจได้ยาก ผมไม่รู้เลยว่าทำอย่างไรถึงจะขึ้นไปอยู่เหนือสุดอย่างเขาได้ ข้อพิสูจน์ของเพเรลมานเป็นผลสำเร็จที่ดี เป็นสิ่งที่เราสมควรได้รับ เราเห็นผลงานคณิตศาสตร์ใหม่ๆ ถือกำเนิดขึ้นมามาก แต่นี่ถือเป็นการค้นพบครั้งใหญ่ที่อัศจรรย์ใจทีเดียว | ” |
ข้อพิสูจน์ของเพเรลมานยังถูกจัดอันดับให้เป็นหนึ่งในเรื่องที่พูดถึงกันมากในวงการคณิต-ฟิสิกส์แห่งปี 2008 อีกด้วย
แบบจำลองการคาดการณ์ของปวงกาเร